Príloha 2

Prehľad bilaterálnych zmlúv za oblasť sociálneho zabezpečenia

Platné zmluvy

Krajiny EÚ

Francúzska republika
Všeobecná dohoda o sociálnej bezpečnosti medzi Republikou československou a Republikou francúzskou s Dodatkovou dohodou, Zvláštnym a Záverečným protokolom z 12. októbra 1948
Dodatková dohoda k Všeobecnej dohode o sociálnej bezpečnosti medzi Československom a Francúzskom o sociálnej bezpečnosti z 12. októbra 1948 a z 17. októbra 1967
Doplnok k Dodatkovej dohode k Všeobecnej dohode zo dňa 12. októbra 1948 medzi Československom a Francúzskom o sociálnej bezpečnosti z 17. októbra 1967

Kandidátske krajiny

Bulharská republika
Dohoda medzi Československou republikou a Bulharskou ľudovou republikou o spolupráci v oblasti sociálnej politiky so Záverečným protokolom z 25. januára 1957
Zmluva medzi Československou socialistickou republikou a Bulharskou republikou, ktorou sa mení Dohoda medzi Československou republikou a Bulharskou ľudovou republikou o spolupráci na úseku sociálnej politiky z 25. januára 1957 v znení Dohody o jej zmene zo dňa 27. marca 1972, Sofia 24. apríl 1986.

Cyperská republika
Zmluva medzi Slovenskou republikou a Cyperskou republikou o sociálnom zabezpečení z 20. septembra 1994
Zmluva nadobudla platnosť 1. februára 1996 a priebežne sa vykonáva.

Česká republika
Zmluva medzi Slovenskou republikou a Českou republikou o sociálnom zabezpečení z 29. októbra 1992
Problémy, ktoré vznikajú pri vykonávaní zmluvy sa riešia veľmi operatívne a priebežne. 

Maďarská republika
Zmluva medzi Československou republikou a Maďarskou ľudovou republikou o spolupráci na poli sociálnej politiky z 30. januára 1959

Poľská republika
Zmluva medzi Republikou československou a Republikou poľskou o spolupráci na poli sociálnej politiky a správy z 5. apríla 1948
Zmluva medzi Republikou československou a Republikou poľskou o sociálnom poistení, Záverečný protokol z 5. apríla 1948

Rumunsko
Dohoda medzi Československou republikou a Rumunskou ľudovou republikou o spolupráci v sociálnych otázkach so Záverečným protokolom z 2. mája 1957
Dohoda je zastaraná a nevýhodná pre Slovenskú republiku. Z týchto dôvodov MPSVR SR zaslalo rumunskej strane nový návrh zmluvy, na ktorý dosiaľ nereagovala napriek viacerým urgenciám. 

Ostatné krajiny

Švajčiarska konfederácia
Zmluva medzi Slovenskou republikou a Švajčiarskou konfederáciou z 7. júna 1996
Zmluva nadobudla platnosť dňa 1. decembra 1997.

Juhoslávia (Juhoslovanská zväzová republika)
Zmluva o spolupráci na poli sociálnej politiky medzi Československou republikou a Federatívnou republikou Juhoslávie z 22. mája 1957
Zmluva medzi Československou republikou a Federatívnou ľudovou republikou Juhoslávia o sociálnom poistení z 22. mája 1957
Právom sukcesie záväzky z týchto zmlúv prevzali aj ďalšie nástupnícke štáty po bývalej SFRJ: Slovinská republika, Macedónska republika a Republika Bosna a Hercegovina.

Chorvátska republika
Zmluva medzi Slovenskou republikou a Chorvátskou republikou o sociálnom zabezpečení z 29. januára  l997 
Zmluva bola v Bratislave a nadobudla platnosť 1. mája 1998.

Ruská federácia
Dohoda medzi Československou republikou a Zväzom sovietskych socialistických republík o sociálnom zabezpečení a Protokol k Dohode z 2. decembra 1959
Dohoda je zastaraná a pre Slovenskú republiku nevýhodná. Na náš návrh novelizovať túto dohodu Ruská federácia nereagovala. Uvedená dohoda sa okrem Ruskej federácie uplatňuje i na ostatné štáty SNŠ okrem Litvy, Lotyšska, Estónska a Gruzínska, ktoré do dohody nesukcedovali. 

Podpísané zmluvy, ktoré zatiaľ nenadobudli platnosť

Krajiny EÚ

Holandské kráľovstvo
Zmluva medzi Slovenskou republikou a Holandským kráľovstvom o exporte dávok sociálneho zabezpečenia z 28. mája 2001
V súčasnosti je predložená na prerokovanie v NR SR. 

Ostatné krajiny

Kanada
Zmluva medzi Slovenskou republikou a Kanadou o sociálnom zabezpečení z 21. mája 2001
V súčasnosti je predložená na prerokovanie do NR SR. 

Bulharská republika
Zmluva medzi Slovenskou republikou a Bulharskou republikou o sociálnom zabezpečení z 30. mája 2001. 
V súčasnosti je predložená na rokovanie NR SR. 

Ukrajina
Zmluva medzi Slovenskou republikou a Ukrajinou o sociálnom zabezpečení z 5. decembra 2000
V januári 2001 bola zmluva schválená NR SR. Nadobudnutie platnosti bude závisieť od schválenia zmluvy v ukrajinskom parlamente. 

Rozpracované zmluvy

Krajiny EÚ

Luxemburské veľkovojvodstvo 
Zmluva medzi Slovenskou republikou a Luxemburským veľkovojvodstvom o sociálnom zabezpečení bola v septembri 2001 schválená vo vláde SR.

Spolková republika Nemecko 
Zmluva medzi Slovenskou republikou a Spolkovou republikou Nemecko o sociálnom zabezpečení bola prerokovaná na expertnej úrovni a predpokladáme jej predloženie na rokovanie vlády SR do konca roku 2001.

Španielske kráľovstvo
Zmluva medzi Slovenskou republikou a Španielskym kráľovstvom o sociálnom zabezpečení bola v septembri 2001 schválená vo vláde SR  

Rakúska republika
Zmluva medzi Slovenskou republikou a Rakúskou republikou o sociálnom zabezpečení bola schválená vo vláde SR v októbri 2001 a bude podpísaná 6. 12. 2001 v Bratislave.

Talianska republika
Zmluva medzi Slovenskou republikou a Talianskou republikou o sociálnom zabezpečení je v počiatočnom štádiu rokovaní. 

Spojené kráľovstvo Veľkej Británie
Dohoda medzi vládou Slovenskej republiky a vládou Spojeného kráľovstva Veľkej Británie a Severného Írska o sociálnom zabezpečení je v pokročilej fáze rokovaní; Doplnková zmluva s Channelovými ostrovmi bude predmetom budúcich rokovaní.  

Portugalská republika 
Na podnet pána ministra bol zaslaný návrh Zmluvy medzi Slovenskou republikou a Portugalskou republikou o sociálnom zabezpečení. Termín rokovania nebol ešte dohodnutý 

Ostatné krajiny
Zmluva medzi Slovenskou republikou a Quebecom o sociálnom zabezpečení bola v septembri 2001 schválená vo vláde SR.